ai4bharat/Pralekha huggingface dataset:
பிரதமர் அலுவலகம்
ஐக்கிய அரபு அமீரக அதிபருடன் பிரதமர் திரு நரேந்திர மோடி ஆலோசனை
ஐக்கிய அரபு அமீரக அதிபர் திரு ஷேக் முகமது பின் சயீத் அல் நஹ்யானுடன் பிரதமர் திரு நரேந்திர மோடி இன்று தொலைபேசியில் உரையாடினார்.
இந்தியாவின் சந்திரயான் 3 திட்டத்தின் வெற்றிக்காக ஐக்கிய அரபு அமீரகத்தின் அதிபர் பிரதமருக்கும், இந்திய மக்களுக்கும் மனமார்ந்த வாழ்த்துகளைத் தெரிவித்தார்.
இதற்கு நன்றி தெரிவித்த பிரதமர், சந்திரயானின் வெற்றி, ஒட்டுமொத்த மனிதகுலத்தின், குறிப்பாக உலகளாவிய தெற்கின் வெற்றி என்று குறிப்பிட்டார்.
அடுத்த மாதம் ஜி20 உச்சிமாநாட்டிற்காக இந்தியா வரும் அவரை வரவேற்க ஆவலாக இருப்பதாக பிரதமர் தெரிவித்தார்.
PIB Headquarters
சென்னை விமான நிலையத்தில் ரூ.37.6 லட்சம் மதிப்புள்ள தங்கம் பறிமுதல்
ஞாயிறு அன்று கிடைத்த ரகசிய தகவலின் அடிப்படையில், துபாயிலிருந்து ஏர் இண்டியா விமானம் நம்பர்- ஏஐ 906 மூலம் சென்னை வந்த ராமநாதபுரத்தைச் சேர்ந்த முகமது நலீஃப், , சையத் அப்துல் ரஹிம்,  ஆகியோரை சந்தேகத்தின் அடிப்படையில் இடைமறித்து விசாரணை நடத்தப்பட்டது. விசாரணையின் போது அவர்கள் பதற்றத்துடன் காணப்பட்டதுடன், பதில் அளிப்பதைத் தவிர்த்தனர். இதனையடுத்து அவர்களிடம் நடத்திய சோதனையில், ரப்பர் விரிப்பில் தலா 3 பண்டல்கள் வீதம் 6 பண்டல் தங்கத்தை தங்கள் ஆசனவாயில் மறைத்து வைத்திருந்தது கண்டுபிடிக்கப்பட்டது. அவர்களிடம் இருந்து ரூ.37.6 லட்சம் மதிப்புள்ள 949 கிராம் 24 கேரட் சுத்தத் தங்கத்தை சுங்கத் துறையினர் சுங்கச் சட்டம் 1962-ன் கீழ் கைப்பற்றினர். இதுதொடர்பாக மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத் துறை ஆணையர் தெரிவித்துள்ளார்.
கலாசாரத்துறை அமைச்சகம்
இந்திய வரலாற்று ஆவணங்கள் குழுவின் 63-வது அமர்வு
உத்தரப் பிரதேச மாநிலம் லக்னோவில் இந்திய வரலாற்று ஆவணங்கள் குழுவின் 63-வது அமர்வு டிசம்பர் 18, 19 ஆகிய தேதிகளில் நடைபெற உள்ளது. உத்தரப் பிரதேச மாநிலத்தின் போக்குவரத்துத் துறை அமைச்சர் திரு தயா சங்கர் சிங் இந்த அமர்வைத் தொடங்கி வைப்பார். “சுதந்திரத்தின் நீண்ட வரலாறு: அறிந்த மற்றும் அதிகம் அறியப்படாத போராட்டங்கள்” என்ற தலைப்பிலான கண்காட்சியையும் அமைச்சர் திறந்து வைப்பார்.
இந்திய தேசிய ஆவண காப்பகத்தின் தலைமை இயக்குநரும், இந்திய வரலாற்று ஆவணங்கள் குழுவின் செயலாளருமான திரு சந்தன் சின்ஹா ஆவண காப்பகங்களின் வளர்ச்சி குறித்த அறிக்கையை விளக்குவார். இந்திய வரலாற்றில் 1600-க்குப் பிந்தைய உண்மையான ஆதாரங்களை அடிப்படையாகக் கொண்ட மொத்தம் 24 ஆய்வுக் கட்டுரைகளை அறிஞர்கள் இந்த இரண்டு நாள் அமர்வின் போது சமர்ப்பிப்பார்கள்.
ஜவுளித்துறை அமைச்சகம்
தனிநபர் பாதுகாப்புக் கவச உடைகளின் சோதனை மாதிரிகள் ஒன்பது அங்கீகரிக்கப்பட்ட ஆய்வகங்களால் தற்போது பரிசோதித்து சான்றளிக்கப்படுகின்றன.
சுகாதாரப் பணியாளர்களின் பாதுகாப்பைக் கருத்தில் கொண்டு, தனிநபர் பாதுகாப்புக் கவச உடைகள் முக்கிய அம்சமாகக் கருதப்பட்டு இந்தியாவில் தயாரிக்கப்படுகின்றன. சுகாதார மற்றும் குடும்ப நல அமைச்சகம் பரிந்துரைத்துள்ள தொழில்நுட்ப விவரக் குறிப்புகளின் படி, தனிநபர் பாதுகாப்புக் கவச உடைகளின் சோதனை மாதிரிகள் ஒன்பது அங்கீகரிக்கப்பட்ட ஆய்வகங்களால் பரிசோதித்து சான்றளிக்கப்படுகின்றன. கொவிட்-19க்கான உலக சுகாதார நிறுவனத்தின் வழிகாட்டுதல்களின் படி நடத்தப்படும் பரிசோதனை முறைகள், 'செயற்கை ரத்த ஊடுருவல் எதிர்ப்புச் சோதனையை' பொறுத்த வரை, ISO 166603 வகை 3 மற்றும் அதற்கு அதிகமான தரத்தில் நடத்தப்படுகிறது. பயன்படுத்துபவருக்கு முழு பாதுகாப்பை அளிக்கும் வகையில், எந்தவிதமான திரவமும், தூசுப்படலமும் உள்ளே புக முடியாதவாறு தனிநபர் பாதுகாப்புக் கவச உடைகள் வடிவமைக்கப்படுகின்றன.
சான்றளிக்கப்பட்ட நிறுவனங்களிடம் இருந்து, பிரத்யேக சான்றளிக்கப்பட்டக் குறியீடு உள்ளே அச்சிடப்பட்டுள்ள கவச உடைகளையே வாங்குமாறு அனைத்து அரசு கொள்முதல் முகமைகளும், தனியார் மருத்துவமனைகளும் அறிவுறுத்தப்பட்டுள்ளன. ஜவுளி அமைச்சகத்தின் வலைதளமான www.texmin.nic.in-இல் உள்ள சுட்டியில் வெளியிடப்பட்டுள்ள சான்றிதழ்களை சரிபார்த்த பின்னரே சான்றளிக்கப்பட்ட தயாரிப்பாளர்களிடம் இருந்து பொருள்களை வாங்குமாறு உபயோகிப்பாளர்களும், கொள்முதல் முகமைகளும் கேட்டுக் கொள்ளப்படுகின்றனர். மேலும், தனிநபர் பாதுகாப்புக் கவச உடைகளில் இருந்து அவ்வப்போது மாதிரிகளைச் சேகரித்து அவற்றை ஒன்பது அங்கீகரிக்கப்பட்ட ஆய்வகங்களில் அளித்து பரிசோதிக்குமாறு கொள்முதல் முகமைகள் கேட்டுக்கொள்ளப்பட்டுள்ளன. ஆய்வகங்கள் தொடர்பான தகவல்களை www.texmin.nic.in என்னும் முகவரியில் காணலாம்.
பாதுகாப்பு அமைச்சகம்
உ.பி. மற்றும் தமிழகத்தில் பாதுகாப்பு உற்பத்தி வழித்தடங்களின் உருவாக்கம்
நாடாளுமன்றத்தின் மாநிலங்களவையில் உறுப்பினர் திரு சம்பாஜி சத்ரபதியின் கேள்விக்கு இன்று எழுத்துப்பூர்வமாக பதிலளித்த பாதுகாப்பு இணை அமைச்சர் திரு அஜய் பட் கீழ்காணும் தகவல்களை அளித்தார்.
இந்திய விமானப்படை மற்றும் பாதுகாப்பு பொதுத்துறை நிறுவனங்களான பாரத் எர்த் மூவர்ஸ் லிமிடெட், இந்துஸ்தான் ஏரோனாட்டிக்ஸ் லிமிடெட் மற்றும் நைனி ஏரோஸ்பேஸ் லிமிடெட் ஆகியவற்றுடன் உத்தரப்பிரதேச விரைவுச்சாலை தொழில்துறை மேம்பாட்டு ஆணையம் ஏரோ இந்தியா 2021-ன் போது புரிந்துணர்வு ஒப்பந்தத்தில் கையெழுத்திட்டது.
உத்தரப் பிரதேசத்தின் லக்னோவில் நடைபெற்ற டெஃப் எக்ஸ்போ 2020-ன் போது, உத்தரப்பிரதேச விரைவுச்சாலை தொழில்துறை மேம்பாட்டு ஆணையம் மற்றும் தனியார் நிறுவனங்களுக்கிடையே 23 புரிந்துணர்வு ஒப்பந்தங்கள் கையெழுத்தானது. இவற்றில் 6 நிறுவனங்களுக்கு அலிகார் முனையில் நிலம் ஒதுக்கப்பட்டுள்ளது.
மகாராஷ்டிராவில் பாதுகாப்பு வழித்தடம் அமைப்பதற்கான கோரிக்கை கடிதத்தை மகாராஷ்டிரா அரசு அனுப்பியுள்ளது. உத்தரப்பிரதேசம் மற்றும் தமிழ்நாட்டில் அமைந்து வரும் இரண்டு பாதுகாப்பு வழித்தடங்கள், அனைத்து மாநிலங்கள் உட்பட இந்தியாவின் பாதுகாப்பு உற்பத்தி சூழலை வலுப்படுத்துவதற்கான உந்துதலை வழங்குவதை நோக்கமாகக் கொண்டுள்ளன என்பது வலியுறுத்தப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780869
குடியரசுத் துணைத் தலைவர் செயலகம்
ஓணம் பண்டிகையையொட்டி மக்களுக்கு குடியரசுத் துணைத்தலைவர் வாழ்த்து
ஓணம் பண்டிகையை முன்னிட்டு, குடியரசுத் துணைத்தலைவர் திரு.எம்.வெங்கையா நாயுடு, மக்களுக்கு வாழ்த்து தெரிவித்துள்ளார்.
அவர் வெளியிட்டுள்ள வாழ்த்துச் செய்தியில், “ஓணம் பண்டிகையை முன்னிட்டு, நாட்டு மக்களுக்கு எனது நல் வாழ்த்துக்களைத் தெரிவித்துக் கொள்கிறேன். இந்த ஆண்டு ஓணம் பண்டிகையை நாம் கொண்டாடும் வேளையில், மகாபலி மன்னன் பின்பற்றி வந்த நேர்மை, ஒருமைப்பாடு, கனிவு, கருணை, தன்னலமற்ற தியாக உணர்வு போன்ற நற்பண்புகளை நாம் நினைவில் கொள்ள வேண்டும்.
கோவிட் சுகாதாரம் மற்றும் தூய்மை வழிகாட்டி நெறிமுறைகளை முழுமையாக பின்பற்றி, ஓணம் பண்டிகையை புதுமையான முறையில், வீடுகளிலேயே கொண்டாடுமாறு நாட்டு மக்களை நான் கேட்டுக் கொள்கிறேன்.
மகிழ்ச்சிகரமான இந்தப் பண்டிகை, நம் நாட்டில் அமைதி, வளம் மற்றும் மகிழ்ச்சியை ஏற்படுத்தட்டும்“ என்று தெரிவித்துள்ளார்.
மத்திய பணியாளர் தேர்வாணையம்
இந்திய வனத்துறை பணிக்கான தேர்வு -2021 முடிவுகள் வெளியீடு
இந்திய வனத்துறை பணிக்கான தேர்வு 2021 முடிவுகளை மத்திய பணியாளர் தேர்வாணையமான யுபிஎஸ்சி வெளியிட்டுள்ளது. இதற்கான எழுத்துத்தேர்வு கடந்த பிப்ரவரி மாதம் 27ம் தேதி முதல் மார்ச் 6ம் தேதி வரை நடைபெற்றது. நேர்முகத் தேர்வு இந்தமாதம்  நடைபெற்றது. இதையடுத்து இத்தேர்வின் முடிவுகள் இன்று வெளியிடப்பட்டன. மொத்தம் 108 பேர் தேர்வாகியுள்ளனர். இதில் பொதுப்பிரிவைச் சேர்ந்த 30 பேரும், பொருளாதாரத்தில் பின் தங்கியவர்கள் 14 பேரும், இதர பிற்படுத்தப்பட்ட வகுப்பினர் 40 பேரும், எஸ்சி வகுப்பைச்சேர்ந்த 16 பேரும், பழங்குடியினத்தைச் சேர்ந்த 8 பேரும் அடங்குவர். தேர்வு முடிவுகளை www.upsc.gov.in என்ற இணையதளத்தில் தெரிந்து கொள்ளலாம். தேர்ச்சிப் பெற்றவர்களின் மதிப்பெண்கள் குறித்த விவரம், மத்திய பணியாளர் தேர்வாணையத்தின் இணையதளத்தில் விரைவில் இடம்பெறும்.
மேலும் விவரங்களுக்கு இந்த ஆங்கில செய்திகுறிப்பைக் காணவும்:https://pib.gov.in/PressReleasePage.aspx?PRID=1837597
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 193.45 கோடி தடுப்பூசி டோஸ்கள் செலுத்தியுள்ளது. இந்தியாவில் கொவிட் சிகிச்சை பெறுபவர்களின் எண்ணிக்கை 17,883
கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது. குணமடைந்தோர் விகிதம் தற்போது 98.74 சதவீதம் கடந்த 24 மணி நேரத்தில் 2,134 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,15,574 என அதிகரித்துள்ளது.
கடந்த 24 மணி நேரத்தில் 2,338 பேருக்கு புதிதாக தொற்று ஏற்பட்டுள்ளது. தினசரி பாதிப்பு விகிதம் 0.64 சதவீதம் ஆகும் வாராந்திர பாதிப்பு விகிதம் 0.61 சதவீதம் ஆகும்
இதுவரை மொத்தம் 85.04 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,63,883 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1829615
மனித வள மேம்பாட்டு அமைச்சகம்
தேசிய கல்விக் கொள்கையை செயல்படுத்துதல்
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த கல்வித்துறை இணை அமைச்சர் திருமதி. அன்னபூர்ணா தேவி கீழ்காணும் தகவல்களை வழங்கினார்.
தேசிய கல்விக் கொள்கை 2020-ன்படி, கல்வி அமைச்சகம், கல்விக்கான மத்திய ஆலோசனைக் குழு, மாநில/யூனியன் பிரதேச அரசுகள், கல்வி தொடர்புடைய அமைச்சகங்கள், மாநில கல்வித் துறைகள், வாரியங்கள், தேசிய தேர்வு முகமை, பள்ளி மற்றும் உயர்கல்வியின் ஒழுங்குமுறை அமைப்புகள், என்சிஈஆர்டி, எஸ்சிஈஆர்டி-கள், பள்ளிகள் மற்றும் உயர்கல்வி நிறுவனங்கள் ஆகியவை ஒருங்கிணைக்கப்பட்ட பல்வேறு முன்முயற்சிகள் மற்றும் நடவடிக்கைகள் மூலம் கொள்கையை செயல்படுத்த வேண்டும்.
முக்கியமான கருப்பொருள்கள்/துணைப் பிரிவுகளுக்கான வெவ்வேறு காலக்கெடுவை கொள்கை வழங்குகிறது. அத்துடன் அதைச் செயல்படுத்துவதற்கான வழிமுறைகளையும் வழங்குகிறது. அதன்படி, தேசிய கல்விக் கொள்கை 2020-ஐ முழு மூச்சில் செயல்படுத்துவதற்கான நடவடிக்கைகளை எடுப்பது குறித்து அனைத்து மாநிலங்கள்/யூனியன் பிரதேச அரசுகளுக்குத் தெரிவிக்கப்பட்டுள்ளது.
மேலும், தேசிய கல்விக் கொள்கை 2020-ன் இலக்குகள் மற்றும் நோக்கங்களைப் பின்பற்றி, மாநிலங்கள், யூனியன் பிரதேசங்கள் மற்றும் பிற அமைப்புகளுக்கு இந்தப் பணியில் உதவுவதற்காக, கொள்கை அமலாக்கத் திட்டத்தை பள்ளிக் கல்வி மற்றும் கல்வியறிவுத் துறை உருவாக்கியுள்ளது.
'தரமான கல்வி மூலம் ஆசிரியர்களின் முழுமையான முன்னேற்றம்' என்று அழைக்கப்படும் சர்த்தாக்கின் முக்கிய கவனம், இலக்குகள், முடிவுகள் மற்றும் காலக்கெடுவை தெளிவாக வரையறுக்கும் விதத்தில் செயல்பாடுகளை வரையறுப்பதாகும்.
கீழ்காணும் இணைப்புகளில் அதை காணலாம்:
https://dsel.education.gov.in/sites/default/files/SARTHAQ_Part-1_updated.pdf
https://dsel.education.gov.in/sites/default/files/SARTHAQ_Part-2_updated.pdf
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1811447
நிதி அமைச்சகம்
2022 ஆம் ஆண்டு அரசுப் பங்குகளின் 8.20% நிலுவைத் தொகை திருப்பிச் செலுத்துதல்
2022 ஆம் ஆண்டு அரசுப் பங்குகளின் 8.20% நிலுவைத் தொகை பிப்ரவரி 15 ஆம் தேதி திருப்பிச் செலுத்தப்படவுள்ளது. அதன் பின் எந்த வட்டியும் தரப்படாது. நிலுவைத் தொகை திருப்பி செலுத்தப்படும் தேதி விடுமுறையாக இருந்தால், அதற்கு முந்தைய தேதியில் நிலுவைத் தொகை செலுத்தப்படும்.
அரசுப் பங்குகள் ஒழுங்குமுறை விதிகள் 2007-ன் துணை விதிமுறைகள் 24 மற்றும் 24 விதிமுறைகள்படி, முதிர்வுத் தொகை அரசுப் பங்குகள் வைத்திருப்பவரின் வங்கிக் கணக்கில் செலுத்தப்படும். இதற்கு பங்குகளை வைத்திருப்பவர்கள் தங்களது வங்கிக் கணக்கு விவரங்களை முன்கூட்டியே சமர்ப்பிக்க வேண்டும். இல்லையென்றால் அரசு பங்குகளை பொதுக்கடன் அலுவலகங்கள், கருவூலங்கள் மற்றும் வட்டியை செலுத்துவதற்கு பதிவு செய்யப்பட்ட வங்கிக் கிளைகளில் நிலுவைத் தொகை செலுத்தப்பட வேண்டியதன் தேதிக்கு 20 நாட்களுக்கு முன்பாக சமர்ப்பிக்க வேண்டும்.
இந்த நடைமுறைகளின் முழு விவரங்களை நிலுவைத் தொகை செலுத்தும் அலுவலகங்களில் பெற்றுக் கொள்ளலாம் என மத்திய நிதித்துறை அமைச்சகம் வெளியிட்டுள்ள அறிக்கையில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 110.79 கோடியைக் கடந்தது
நாட்டில் கடந்த 24 மணி நேரத்தில் 53,81,889 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 110.79 கோடியைக்  கடந்தது. 1,13,18,816 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 13,155 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,38,14,080 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.26 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 138 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 12,516 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,37,416 ஆக உள்ளது; கடந்த 267 நாட்களில் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.40 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 11,65,286 கொவிட் பரிசோதனைகள் செய்யப்பட்டன. இதுவரை சுமார் 62.10 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 49 நாட்களில் 2 சதவீதத்திற்கும் குறைவாக நீடித்து, தற்போது 1.10 சதவீதமாக உள்ளது. தினசரித் தொற்று விகிதம் 1.07 சதவீதமாக பதிவாகியுள்ளது. இந்த எண்ணிக்கை தொடர்ந்து 74 நாட்களாக 3 சதவீதத்திற்குக் கீழே 39 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1771083
(Visitor Counter : 131
தொழிலாளர் மற்றும் வேலைவாய்ப்பு அமைச்சகம்
2023, ஜூலை மாதத்தில் 18.75 லட்சம் மொத்த உறுப்பினர்களுடன் மிக அதிக அளவிலான சம்பளப் பட்டியல் அதிகரிப்பை ஊழியர் வருங்கால வைப்பு நிதி அமைப்பு  பதிவுசெய்துள்ளது
2023 ஜூலை மாதத்தில் ஊழியர் வருங்கால வைப்பு நிதி அமைப்பு ஈபிஎஃப்ஓ மொத்தம் 18.75 லட்சம் உறுப்பினர்களைச் சேர்த்துள்ளது என்பதை இன்று வெளியிடப்பட்ட ஈபிஎஃப்ஓவின் தற்காலிக சம்பளப் பட்டியல் தரவு எடுத்துக்காட்டுகிறது. 2017, செப்டம்பர் முதல் 2018, ஏப்ரல் வரையிலான காலத்தை உள்ளடக்கிய ஈபிஎஃப்ஓ சம்பளப் பட்டியல் தரவு முதன்முதலில் வெளியிடப்பட்டதிலிருந்து இந்த மாதத்திலான உயர்வு மிக அதிகமாகும். கடந்த மூன்று மாதங்களாக அதிகரிக்கும் போக்கு தொடர்கிறது. முந்தைய  மாதத்தை விட சுமார் 85,932 உறுப்பினர்கள் அதிகரித்துள்ளனர்.
2023, ஜூலை மாதத்தில் சுமார் 10.27 லட்சம் புதிய உறுப்பினர்கள் சேர்ந்துள்ளதாக தரவு சுட்டிக்காட்டுகிறது, இது 2022, ஜூலைக்குப் பிறகு மிக அதிகமாகும். ஈபிஎஃப்ஓவில் சேரும் புதிய உறுப்பினர்களில் பெரும்பாலோர் 18-25 வயதுக்குட்பட்டவர்கள், இது மொத்த புதிய உறுப்பினர்களில் சுமார் 58.45% ஆகும். நாட்டின் முறைசார்ந்த தொழிலாளர்களில் பெரும்பாலோர் முதல் முறையாக வேலை தேடுபவர்களாக இருப்பது இளைஞர்களின் சேர்க்கை அதிகரித்து வருவதைக் காட்டுகிறது.
சுமார் 12.72 லட்சம் உறுப்பினர்கள் வெளியேறி, மீண்டும் ஈபிஎஃப்ஓவில் சேர்ந்துள்ளனர். இது கடந்த 12 மாதங்களில் மிக உயர்ந்தது. இந்த உறுப்பினர்கள் தங்கள் வேலைகளை மாற்றி, ஈ.பி.எஃப்.ஓவின் கீழ் உள்ள நிறுவனங்களில் மீண்டும் சேர்ந்தனர், மேலும் இறுதி உரிமைகோரலுக்கு விண்ணப்பிப்பதற்கு பதிலாக தங்கள் திரட்டல்களை மாற்ற முடிவு செய்தனர், இதனால் அவர்களின் சமூகப் பாதுகாப்பு நீட்டிக்கப்பட்டது.
ஊதியத் தரவுகளில் பாலின வாரியான பகுப்பாய்வு ஜூலை, 2023 இல் சுமார் 3.86 லட்சம் பெண் உறுப்பினர்கள் சம்பளப் பட்டியலில் சேர்க்கப்பட்டுள்ளனர் என்பதைக் காட்டுகிறது. சுமார் 2.75 லட்சம் பெண் உறுப்பினர்கள் முதல் முறையாக சமூகப் பாதுகாப்பு திட்டத்தின் கீழ் வந்துள்ளனர்.
ஊதிய தரவுகளின் மாநில வாரியான பகுப்பாய்வு மகாராஷ்டிரா, தமிழ்நாடு, கர்நாடகா, குஜராத், ஹரியானா ஆகிய 5 மாநிலங்களில் உறுப்பினர் சேர்க்கை அதிகமாக இருப்பதைக் காட்டுகிறது. மொத்த உறுப்பினர் சேர்க்கையில் இந்த மாநிலங்களின் பங்கு சுமார் 58.78% ஆகும்.
தொழில் வாரியான தரவுகளின் மாதாந்திர ஒப்பீடு வர்த்தக-வணிக நிறுவனங்கள், கட்டிடம் மற்றும் கட்டுமானத் தொழில், மின், இயந்திரவியல் மற்றும் பொது பொறியியல் தயாரிப்புகளில் ஈடுபட்டுள்ள நிறுவனங்களில் பணிபுரியும் உறுப்பினர்களின் குறிப்பிடத்தக்க வளர்ச்சியைக் காட்டுகிறது..
ஜல்சக்தி அமைச்சகம்
வீட்டுக் குழாய் இணைப்புகள்: தமிழகத்தில் கடந்த 8 ஆண்டுகளில் செலவழிக்கப்பட்ட நிதி குறித்த விவரங்கள்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த ஜல் சக்தி இணை அமைச்சர் திரு பிரகலாத் சிங் படேல் கீழ்காணும் தகவல்களை வழங்கினார்.
2024-க்குள் அனைத்து கிராமப்புற வீடுகளுக்கும் குழாய் இணைப்பு மூலம் குடிநீரை வழங்குவதற்காக, முந்தைய தேசிய ஊரகக் குடிநீர் திட்டத்தை இணைத்து ஜல் ஜீவன் இயக்கத்தை மாநிலங்களுடன் இணைந்து ஆகஸ்ட் 2019 முதல் இந்திய அரசு செயல்படுத்துகிறது.
ஜல் ஜீவன் இயக்கம் அறிவிக்கப்பட்ட நேரத்தில், 18.93 கோடி கிராமப்புற குடும்பங்களில், 3.23 கோடி  குடும்பங்கள் குழாய் நீர் இணைப்புகளைக் கொண்டிருப்பதாக அறிவிக்கப்பட்டது. கடந்த 30 மாதங்களில் இதுவரை 6 கோடி  கிராமப்புற குடும்பங்களுக்கு குழாய் நீர் இணைப்புகள் வழங்கப்பட்டுள்ளன.
இன்றைய நிலவரப்படி, நாட்டில் உள்ள 19.32 கோடி கிராமப்புறக் குடும்பங்களில், 9.24 கோடி  குடும்பங்கள் தங்கள் வீடுகளில் குழாய் நீர் வசதி இருப்பதாகக் மதிப்பிடப்பட்டுள்ளது. இது குறித்த விரிவான விவரங்கள் https://ejalshakti.gov.in/jjmreport/JJMIndia.aspx எனும் இணைப்பில் கிடைக்கும்.
குடிநீர் என்பது மாநிலப் பட்டியலில் இருப்பதால், குடிநீர் விநியோகத் திட்டங்களைத் திட்டமிட்டு, வடிவமைத்து, ஒப்புதல் அளித்து செயல்படுத்துவது மாநிலங்களே. தொழில்நுட்ப மற்றும் நிதி உதவிகளை வழங்குவதன் மூலம் மாநிலங்களின் முயற்சிகளுக்கு இந்திய அரசு துணைபுரிகிறது.
தனிப்பட்ட கிராமப்புற நீர் வழங்கல் திட்டங்களின் விவரங்கள், அவற்றின் சுத்திகரிப்பு நுட்பங்களுக்கான செலவு மற்றும் மாவட்ட வாரியான நிதி ஒதுக்கீடு/பயன்பாடு ஆகியவை இந்திய அரசு அளவில் பராமரிக்கப்படுவதில்லை.
முந்தைய தேசிய ஊரகக் குடிநீர் திட்டம் முதல் தற்போதைய ஜல் ஜீவன் இயக்கம் வரை கடந்த எட்டு ஆண்டுகளில் ஊரக குடிநீர் திட்டங்களுக்கு தமிழ்நாட்டில் செலவு விவரங்கள் வருமாறு:
2014-15-ல் ரூ 854.95 கோடியும், 2015-16-ல் ரூ 532.71 கோடியும், 2016-17-ல் ரூ 535.77 கோடியும், 2017-18-ல் ரூ 407.43 கோடியும், 2018-19-ல் ரூ 531.94 கோடியும், 2019-20-ல் ரூ 213.72 கோடியும், 2020-21-ல் ரூ 976.54 கோடியும், 2021-22-ல்  ரூ 746.95 கோடியும் செலவிடப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1809212
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 207.29 கோடி 93.69 கோடி 2-வது தவணை மற்றும் 11.49 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 25,75,389 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,25,076 கொவிட் சிகிச்சை பெறுபவர்கள் எண்ணிக்கை 0.28 சதவிதமாக உள்ளது.
குணமடைந்தோர் விகிதம் தற்போது 98.53 சதவீதம்
கடந்த 24 மணி நேரத்தில் 19,431 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,35,55,041 என அதிகரித்துள்ளது.
கடந்த 24 மணி நேரத்தில் 16,299 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.58 சதவீதம் ஆகும்
வாராந்திர பாதிப்பு விகிதம் 4.85 சதவீதம் ஆகும்
இதுவரை மொத்தம் 87.92 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,56,153 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1850747
மின்னணு மற்றும் தகவல் தொழில்நுட்பம்
குறைமின்கடத்தி சிப்-கள் தயாரிப்பு
உலகளாவிய செமிகண்டக்டர் வினியோகச் சங்கிலியில் இந்தியாவை முக்கியப் பங்குதாரர் நாடாக மாற்ற வேண்டும் என்றும் உயர்- தொழில்நுட்ப, உயர்தர மற்றும் மிகுந்த நம்பகத்தன்மை ஆகிய கொள்கைகளின் அடிப்படையில் பணியாற்ற வேண்டும் என்ற நோக்கத்தில் மத்திய அரசு முனைப்புடன் செயல்பட்டு வருகிறது. செமிகான் இந்தியா மாநாடு திட்டத்திற்காக மத்திய அரசு ரூ.76,000 கோடி ஒதுக்கீடு செய்ய ஒப்புதல் அளித்துள்ளது. குறைமின்கடத்திகளை அதிகமாக பயன்படுத்தும் நாடுகள் வழங்கும் ஊக்கத்தொகைகளைக் கருத்தில் கொண்டு இந்தத் திட்டத்தில் சில மாறுதல்கள் கொண்டுவரப்படவுள்ளது. இதன் அடிப்படையில் குறைமின்கடத்திகளை அதிகளவில் பயன்படுத்தும் நிறுவனங்களுக்கு நிதியுதவி செய்வது, உற்பத்தி மற்றும் வடிவமைப்பு செயல்பாடுகளில் உதவி செய்வது போன்றவைகள் செய்துத்தரப்படும்.
குறைமின்கடத்தி துறையில் முதலீடு செய்யும் நிறுவனங்கள் உற்பத்தி மற்றும் வடிவமைப்பு சூழலை விளக்கும் நிறுவனங்களுக்கு நிதியுதவி அளிப்பதே இத்திட்டத்தின் நோக்கம்.
வர்த்தகத்திற்கு உகந்த சூழலை வழங்குவதற்காக சிறந்த முயற்சிகளை அரசு மேற்கொள்ளும்.
இதுசம்பந்தமாக புதிதாக உருவாகும் வாய்ப்புகளை பயன்படுத்தி கொள்ளவேண்டும். வளர்ச்சியை ஊக்குவிக்கும் சூழலை உருவாக்கி பணியாற்ற வேண்டியது அவசியமாகும்.
செமிகான் இந்தியா மாநாடு திட்டத்தின் எதிர்கால வடிவமைப்பின் கீழ் குறைமின்கடத்தி மூலம் உருவாக்கப்படும் ஒவ்வொரு பொருட்களுக்கும் ஊக்கத்தொகையாக ரூ.15 கோடி வழங்கப்படும். மேலும் 5 வருட காலங்களில் மொத்த விற்பனை 6 சதவீதம் முதல் 4 சதவீதம் வரை உள்ள விண்ணப்பங்களுக்கு ரூ.30 கோடி வழங்கப்படும். மொஹாலியில் குறைமின்கடத்திக் கூடத்தை நவீனமயமாக்குதலுக்கு மத்திய அரசு ஒப்புதல் அளித்துள்ளது.
இந்த தகவலை மாநிலங்களவையில் மத்திய மின்னணுவியல் மற்றும் தகவல் தொழில்நுட்பத்துறை அமைச்சர் திரு ராஜீவ் சந்திரசேகர் எழுத்துப்பூர்வமாக அளித்த தகவலில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் சுகாதாரம் மற்றும் நல்வாழ்வு மையங்களின் நான்காவது ஆண்டு விழாவில் டாக்டர் மன்சுக் மண்டவியா காணொலி மூலம் பங்கேற்பு
ஆயுஷ்மான் பாரத் சுகாதாரம் மற்றும் நல்வாழ்வு மையங்களின் நான்காவது ஆண்டு விழாவிற்கு மத்திய சுகாதார அமைச்சர் டாக்டர் மன்சுக் மாண்டவியா இன்று தலைமை தாங்கினார். ஒரு லட்சத்திற்கும் மேற்பட்ட ஆயுஷ்மான் பாரத் சுகாதாரம் மற்றும் நல்வாழ்வு மையங்கள், மாநில சுகாதார அமைச்சர்கள், மூத்த அதிகாரிகளுடன் அனைத்து மாநிலங்கள் மற்றும் யூனியன் பிரதேசங்கள், பல்வேறு மருத்துவமனைகளைச் சேர்ந்த சுகாதாரப் பணியாளர்கள் உள்ளிட்டோர் காணொலி மூலம் இந்த நிகழ்ச்சியில் கலந்து கொண்டனர்.
தொலை ஆலோசனை என்ற டிஜிட்டல் தளத்தின் மூலம் வழங்கப்படும் சுகாதாரச் சேவைகளின் முக்கியத்துவத்தை வலியுறுத்திய மத்திய சுகாதார அமைச்சர், “வளர்ச்சியில் சுகாதாரம் ஒரு முக்கியமான அங்கமாகும். மாண்புமிகு பிரதமரின் தொலைநோக்கு மிக்கத் தலைமைக்கு தொலை மருத்துவ சேவைகள் ஒரு எடுத்துக்காட்டு. இ-சஞ்சீவனி, பிரதமரின் எண்ணப்படி மலிவு மற்றும் அணுகக்கூடிய சுகாதாரச் சேவையை வழங்குகிறது," என்று கூறினார்.
தொடர்ந்து பேசிய அவர், பல மாநிலங்களில் உள்ள மக்கள் இ-சஞ்சீவனியின் பலன்களை விரைவாக அடைந்துள்ளனர் என்றும் இந்த புதுமையான டிஜிட்டல் ஊடகத்தைப் பயன்படுத்தி, மருத்துவர்கள் மற்றும் நிபுணர்களுடன் நோயாளிகள் தினமும் கலந்தாலோசிக்கின்றனர் என்றும் கூறினார்.
சில சுகாதாரம் மற்றும் நல்வாழ்வு மையங்கள் வாய் புற்றுநோய், மார்பகப் புற்றுநோய் மற்றும் கர்ப்பப்பை வாய்ப் புற்றுநோய் போன்ற சில தீவிர நோய்களுக்கான பரிசோதனை சேவைகளையும் வழங்குகின்றன என்று அமைச்சர் தெரிவித்தார். இதன் மூலம் ஆரம்ப நிலையிலேயே நோய் கண்டறியப்படுவதோடு மட்டுமின்றி, நோயாளிக்கு விரைவில் சிகிச்சை அளிக்கவும் முடிகிறது என்று அவர் கூறினார்.
"ஆரோக்கியமான குடிமக்கள் ஆரோக்கியமான சமுதாயத்தை உருவாக்க முடியும் மற்றும் ஆரோக்கியமான சமூகம் ஆரோக்கியமான தேசத்தை உருவாக்க முடியும். இந்த லட்சியத்தை நோக்கிய ஒரு முக்கிய நடவடிக்கையாக ஆயுஷ்மான் பாரத் சுகாதாரம் மற்றும் நல்வாழ்வு மையங்கள் அமைந்துள்ளன," என்று திரு மாண்டவியா நிகழ்ச்சியில் தெரிவித்தார். ஒரு லட்சத்திற்கும் அதிகமான ஆயுஷ்மான் பாரத் சுகாதாரம் மற்றும் நல்வாழ்வு மையங்களின் இது நிகழ்ச்சியில் கலந்து கொண்டன.
ஆயுஷ்மான் பாரத் சுகாதாரம் மற்றும் நல்வாழ்வு மையங்களின் நான்காவது ஆண்டு விழா வட்ட அளவில் ஏப்ரல் 18 முதல் 22 வரை நடைபெறும். பல்வேறு பரிசோதனைகள் மற்றும் யோகா திருவிழா இதன் ஒரு பகுதியாக நடைபெறும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetailm.aspx?PRID=1817275
மத்திய அமைச்சரவை
பயன்பாட்டு அறிவியல் மற்றும் தொழில்துறை தொழில்நுட்பம் ஆகிய துறைகளில் இந்தியா மற்றும் தென் கொரியா இடையே உள்ள கூட்டுறவை மேம்படுத்தும் புரிந்துணர்வு ஒப்பந்தத்திற்கு அமைச்சரவை ஒப்புதல்
பயன்பாட்டு அறிவியல் மற்றும் தொழில்துறை தொழில்நுட்பம் ஆகிய துறைகளில் இந்தியா மற்றும் தென் கொரியா இடையே உள்ள கூட்டுறவை மேம்படுத்தும் புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. தென் கொரியா அதிபர் இந்தியாவிற்கு பயணம் மேற்கொண்ட போது ஜூலை 9, 2018 அன்று இந்த புரிந்துணர்வு ஒப்பந்தம் புது தில்லியில் கையழுத்திடப்பட்டது.
நிலையான வளர்ச்சி மற்றும் வாழ்க்கை தரத்தை மேம்படுத்துவதை ஊக்குவிப்பதற்காக பயன்பாட்டு அறிவியல் மற்றும் தொழித்துறை தொழிநுட்பம் ஆகிய துறைகளில் உள்ள இருத்தரப்பு உறவை மேம்படுத்துவதே இந்த புரிந்துணர்வு ஒப்பந்தத்தின் முக்கிய நோக்கமாகும்.
புவி அறிவியல் அமைச்சகம்
அதி தீவிர புயல் யாஸ்: வடக்கு, வடமேற்கு திசை நோக்கி நகர்கிறது
அடுத்த 12 மணி நேரத்தில் யாஸ் புயல் அதி தீவிர புயலாக மாறி, வடக்கு, வடமேற்கு திசையை நோக்கி நகரும் என்று இந்திய வானிலை துறையின் தேசிய முன்னறிவிப்பு மையம், இன்று காலை  வெளியிட்ட அறிவிப்பில் தெரிவித்துள்ளது.
யாஸ் அதி தீவிர புயல், புதன்கிழமை  அதிகாலையில், வடக்கு ஒடிசா, மேற்கு வங்க கரையோரமாக, சந்த்பலி-தம்ரா துறைமுகத்திற்கு அருகே சென்றடையும் என்றும், பாரதீப் மற்றும் சாகர் தீவுகளுக்கு இடையே, பாலசோர் அருகே இது மே 26ம் தேதி பிற்பகல் கரையைக் கடக்கும் என்றும் அது மேலும் கூறியுள்ளது.
கனமழை எச்சரிக்கை: ஆந்திராவின் வடக்கு கடலோரப் பகுதியில் இன்று ஒரு சில இடங்களில் மிதமானது முதல் கனமழை, அதிகன மழை பெய்யும். ஒடிசா கடலோரப் பகுதியில் பல இடங்களில் இன்று லேசானது முதல் மிதமான மழை பெய்யும். பூரி, ஜகத்சிங்பூர், குர்தா, கட்டாக், கேந்திரபாரா, ஜெய்பூர், பத்ரக், பாலாசோர் உட்பட பல மாவட்டங்களில் இன்று கன மழையும், அதிகன மழையும் பெய்யும். மேற்கு வங்கம் மற்றும் சிக்கிம் மாநிலத்தில் இன்று பல இடங்களில் கன மழையும், அதிகன மழையும் பெய்யும்.
மத்திய வங்கக் கடலின் பல பகுதிகளில் மணிக்கு 100-110 கிலோ மீட்டர் வேகத்தில் காற்று வீசக் கூடும். கடல் கொந்தளிப்புடன் காணப்படும். மீனவர்கள் இன்றும் நாளையும் கடலுக்குச் செல்ல வேண்டாம் என்று எச்சரிக்கை விடப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1721461
------
(Visitor Counter : 177